Մանչեսթեր Սիթի

**Մանչեսթեր Սիթի** (), անգլիական ֆուտբոլային ակումբ Մանչեսթեր քաղաքից։ Ակումբը հանդես է գալիս Անգլիայի Պրեմիեր լիգայում։ Կազմավորվել է 1880 թվականին որպես *«Ուեստ Գորդոն Սենտ Մարկս»*, այնուհետև 1887 թվականին վերանվանվել է *«Արդվիք Ըսոշիեյշն Ֆուտբոլային ակումբ»* և միայն 1894 թվականին՝ *«Մանչեսթեր Սիթի»*` սկսելով հանդես գալ իր երկնագույն տնային մարզաշապիկներով։ 

2003 թվականից ի վեր ակումբը խաղում է Սիթի օֆ Մանչեսթեր մարզադաշտում, իսկ մինչ այդ՝ 1923 թվականից խաղացել է Մեյն Ռոուդ մարզադաշտում։ 

«Մանչեսթեր Սիթին» միացել է Ֆուտբոլային լիգային 1892 թվականին և նվաճել իր առաջին մեծ պարգևը՝ Անգլիայի գավաթը 1904 թվականին: Ակումբի առաջին ամենահաջող շրջանը եղել է 1960-ականների վերջին և 1970-ականների սկզբին, երբ այն նվաճել է ՈՒԵՖԱ Գավաթակիրների գավաթը, Անգլիայի գավաթը, Անգլիայի Լիգայի Գավաթը։ Թիմն այդ ժամանակ կառավարում էին Ջո Մերսերը և Մալքոլմ Էլիսոնը։ Պարտվելով 1981 թվականի Անգլիայի գավաթի եզրափակիչում՝ ակումբը հայտնվել է անկման եզրին, իսկ 1998 թվականից 3 տարի շարունակ խաղացել է Անգլիայի երրորդ դիվիզիոնում։ Նրանք 2001-2002 մրցաշրջանում վերականգնել են առաջխաղացումը բարձրագույն խմբի առաջնությունում և 2002-2003 թվականներ Պրեմիեր լիգայից հետո շարունակում են լինել դրա անբաժան մասը։

2011 թվականից «Մանչեսթեր Սիթին» հաղթել է 5 մեծ տիտղոս՝ ներառյալ Պրեմիեր Լիգան 2011-2012 և 2013-2014 մրցաշրջաններում։

Ակումբը նվաճել է Անգլիայի 10 լիգայի տիտղոս, յոթ Անգլիայի գավաթ, ութ լիգայի գավաթ, վեց Ֆուտբոլի Անգլիայի Սուպերգավաթ, մեկ ՈՒԵՖԱ Չեմպիոնների լիգա, մեկ Եվրոպայի գավաթակիրների գավաթ, մեկ ՈՒԵՖԱ Սուպեր գավաթ և մեկ ՖԻՖԱ-ի Աշխարհի ակումբային առաջնություն:

2008 թվականին Շեյխ Մանսուր բին Զայեդ Ալ Նահյանը ակումբը գնել է Abu Dhabi United Group ընկերության միջոցով, որի արդյունքում ակումբը դարձել է համաշխարհային ֆուտբոլի ամենահարուստ ակումբերից մեկը և սկսվել է ակումբի աննախադեպ հաջողության նոր դարաշրջան: «Մանչեսթեր Սիթիի» ներկայիս գլխավոր մարզիչը Խոսեպ Գվարդիոլան է։

«Մանչեսթեր Սիթին» հաղթել է Պրեմիեր լիգան 2018 թվականին՝ դառնալով մրցումների պատմության միակ թիմը, որը մեկ մրցաշրջանում վաստակել է 100 միավոր։ 2018-2019 մրցաշրջանում նրանք նվաճել են չորս տիտղոս՝ կատարելով Անգլիայի բոլոր ներքին տիտղոսների աննախադեպ ամփոփումը և դառնալով անգլիական տղամարդկանց առաջին թիմը, որը նվաճել է ներքին թրեբլը։ Դրան հաջորդել են Պրեմիեր լիգայի չորս անընդմեջ տիտղոսներ 2020-2021, 2021-2022, 2022-2023 և 2023-2024 մրցաշրջաններում, ինչպես նաև ակումբի պատմության մեջ առաջին Չեմպիոնների լիգայի եզրափակիչը 2021 թվականին, որը նրանք պարտվեցին «Չելսիին»։ 2022-2023 մրցաշրջանում «Մանչեսթեր Սիթին» նվաճել է իր առաջին Եվրոպական գավաթը և ավարտել մայրցամաքային թրեբլը, դառնալով երկրորդ անգլիական ակումբը, որը դա անում է։ Ակումբը զբաղեցնում է առաջին տեղը ՈՒԵՖԱ-ի վարկանիշային աղյուսակում 2023 թվականի դրությամբ:

2022 թվականին Ֆորբսի գնահատմամբ ակումբը վեցերորդն է աշխարհի ամենաթանկարժեք ակումբների շարքում:

## Նվաճումներ

### Ազգային
* **[[Պրեմիեր Լիգա (Անգլիա)|Անգլիայի առաջին դիվիզիոն/Պրեմիեր Լիգա]]**
** **Հաղթող (10).** 1936–37, 1967–68, 2011–12, 2013–14, 2017-18, 2018-19, 2020-21, 2021-22, 2022-23, 2023-24
** **Փոխչեմպիոն (6).** 1903-04, 1920-21, 1976-77, 2012-13, 2014-15, 2019-20
* **[[Չեմպիոնշիպ|Անգլիայի երկրորդ դիվիզիոն/Չեմպիոնշիպ]]**
** **Հաղթող (7).** 1898–99, 1902–03, 1909–10, 1927–28, 1946–47, 1965–66, 2001–02
* **[[Ֆուտբոլի Անգլիայի երրորդ դիվիզիոն|Անգլիայի երրորդ դիվիզիոնի]] փլեյ օֆֆ**
** **Հաղթող (1).** 1998–99
* **[[Ֆուտբոլի Անգլիայի գավաթ|Անգլիայի գավաթ]]**
** **Հաղթող (5).** 1903–04, 1933–34, 1955–56, 1968–69, 2010–11
* **[[Ֆուտբոլային լիգայի գավաթ|Անգլիայի Լիգայի գավաթ]]**
** **Հաղթող (4).** 1969–70, 1975–76, 2013–14, 2015–16
* **[[Ֆուտբոլի Անգլիայի սուպերգավաթ|Անգլիայի սուպերգավաթ]]**
** **Հաղթող (4).** 1937, 1968, 1972, 2012

### Միջազգային
* **[[ՈՒԵՖԱ Գավաթակիրների գավաթ]]**
** **Հաղթող (1).** 1969
ՈւԵՖԱ Չեմպիոնների լիգայի հաղթող (1) 2022֊23

## Ծանոթագրություններ

## Արտաքին հղումներ
* «Մանչեսթեր Սիթիի» պաշտոնական կայք 
* Մանչեսթեր Սիթիի մասին տեղեկություն Պրեմիեր Լիգայի հայալեզու կայքում 
* Ակումբի երկրպագուների կայք  

Կատեգորիա:Անգլիական ֆուտբոլային ակումբներ
Կատեգորիա:Ֆուտբոլի Անգլիայի գավաթակիրներ
Կատեգորիա:Անգլիայի Պրեմիեր լիգայի ակումբներ
Կատեգորիա:1880 հիմնադրումներ Անգլիայում
Կատեգորիա:Մանչեսթեր Սիթի